- Վառելիքաէներգետիկ պաշարների արդյունավետ օգտագործման, շրջակա միջավայրի պահպանության տեսակետից կարևոր նշանակություն ունի ՀՀ, ինչպես նաև Լեռնային Ղարաբաղի էներգետիկայի զարգացման ծրագրի մշակումը և փուլ առ փուլ իրականացումը: Անհրաժեշտ է հաշվի առնել համաշխարհային փորձը, ինչպես նաև մեր հանրապետության առանձնահատկությունները (բնակլիմայական պայմաններ և այլն): Հարկ է բոլոր բնակավայրերի համար մշակել էլեկտրա, ջերմա և վառելիքամատակարարման համակարգերի այնպիսի լուծումներ, որոնք հնարավորություն կտան ստանալ նույն արդյունքը` ավելի քիչ վառելիքաէներգետիկ ռեսուրսներ ծախսելով: Առավել ուշադրություն պետք է դարձնել էլեկտրական և ջերմային էներգիաների համակցված ցիկլով արտադրելուն, հատկապես փոքր և միջին հզորության գազատուրբինային և հակաճնշումային տուրբինների օգտագործման միջոցով: